ಕೊಲ್ಲಂ: ದಿನೇದಿನೆ ಕುತೂಹಲ ಕೆರಳಿಸುವ ರೀತಿಯ ತಿರುವು ಪಡೆಯುತ್ತಿದ್ದ ಉತ್ತರಾ ಮರ್ಡರ್ ಕೇಸ್​ನಲ್ಲಿ ಆಕೆಯ ಪತಿ ಸೂರಜ್​ ಆರೋಪಿಯಾಗಿ ಪೊಲೀಸ್ ಕಸ್ಟಡಿಗೆ ಸೇರಿದ್ದಾನೆ. ಹತ್ಯೆ ಕುರಿತು ಸೂರಜ್​ ಹೇಳಿಕೆ ನೀಡಿದ್ದು ಕೊಲೆ ನಡೆಸುವುದಕ್ಕೆ ಪ್ರೇರಣೆಯಾಗಿದ್ದೇನು ಎಂಬಿತ್ಯಾದಿ ವಿವರಗಳನ್ನು ಬಹಿರಂಗಪಡಿಸಿದ್ದಾನೆ. ಪತ್ನಿಯ ಸಾವನ್ನು ಹಾವು ಕಚ್ಚಿದ್ದರಿಂದ ಆದ ಸಹಜ ಸಾವು ಎಂಬಂತೆ ಬಿಂಬಿಸುವುದಕ್ಕೆ ಪ್ರಯತ್ನಿಸಿದ್ದ ಸೂರಜ್​ನ ಹೇಳಿಕೆ ಇದೀಗ ಪತ್ನಿ ಮನೆಯವರ ಕಡೆಗೆ ನೋಡುವಂತೆ ಮಾಡಿದೆ. ಆತ ನೀಡಿದ ತಪ್ಪೊಪ್ಪಿಗೆ ಹೇಳಿಕೆ ಅಂಶಗಳು ಬಹಿರಂಗವಾಗಿದ್ದು ಕೊಲೆ ನಡೆಸಿದ್ದಕ್ಕೆ ಕಾರಣವಾದ ಅಂಶವೂ ಬೆಳಕಿಗೆ ಬಂದಿದೆ.
ಇದನ್ನೂ ಓದಿ:ಪತ್ನಿಗೆ ಹಾವು ಕಚ್ಚಿಸಿ ಕೊಲೆಗೈದ ಪ್ರಕರಣ: ಆರೋಪಿ ಸಿಕ್ಕಿಬೀಳಲು ಆತನ ನಡೆಯೇ ಕಾರಣವಾಯ್ತು!
ಉತ್ತರಾಳನ್ನು ಮಾನಸಿಕವಾಗಿ ಹಾಗೂ ದೈಹಿಕವಾಗಿ ಶೋಷಿಸಿದ್ದಾಗಿ ತಪ್ಪೊಪ್ಪಿಕೊಂಡಿರುವ ಸೂರಜ್​, ಪತ್ನಿಯ ತವರು ಮನೆಯವರು ಆಕೆಗೆ ವಿಚ್ಚೇಧನ ನೀಡುವಂತೆ ಒತ್ತಡ ಹೇರಿದ್ದರು. ಈ ವರ್ಷ ಆರಂಭದಲ್ಲಿ ಜನವರಿಯಲ್ಲಿ ಈ ರೀತಿ ಒತ್ತಡ ಅವರ ಕಡೆಯಿಂದ ಬಂದಿತ್ತು. ವಿಚ್ಚೇಧನ ನೀಡಿದರೆ ಅವರು ವರದಕ್ಷಿಣೆಯಾಗಿ ನೀಡಿದ ಹಣ, ಚಿನ್ನಾಭರಣಗಳನ್ನು ಹಿಂದಿರುಗಿಸಬೇಕಾದೀತು ಎಂಬ ಆಲೋಚನೆಯೇ ನನ್ನ ನೆಮ್ಮದಿಯನ್ನು ಹಾಳುಮಾಡಿತು. ಹೀಗಾಗಿ ರಾಜಿ ಸಂಧಾನದ ನಾಟಕವಾಡಿದೆ. ನಂತರ ಆಕೆಯ ಹತ್ಯೆಗೆ ಸ್ಕೆಚ್​ ರೂಪಿಸಿದೆ. ಇದರಂತೆ, ಅಡೂರಿನಲ್ಲಿರುವ ನನ್ನ ಮನೆಯಲ್ಲೇ ಹಾವು ಕಡಿತವಾಗುವಂತೆ ಮಾಡಿದೆ. ಅಲ್ಲಿ ಆಕೆ ಬಚಾವ್ ಆದಳು. ಆಕೆಯನ್ನು ಪಾಲಕರು ತಮ್ಮೊಂದಿಗೆ ಕರೆದೊಯ್ದು ಚಿಕಿತ್ಸೆ ಕೊಡಿಸಿ ಪ್ರಾಣ ಉಳಿಸಿದರು. ರಾಜಿ ಸಂಧಾನದ ಬಳಿಕ ಆಕೆಯನ್ನು ಅಲ್ಲಿಂದ ಕರೆತರುವ ನೆಪದಲ್ಲಿ ಅಂದು ಅಲ್ಲಿ ಉಳಿದುಕೊಂಡಿದ್ದೆ. ಹಾವಾಡಿಗನ ಮೂಲಕ ಹಾವು ತರಿಸಿ ಹತ್ಯೆಗೆ ಸ್ಕೆಚ್ ರೂಪಿಸಿದೆ. ಇದು ಯಶಸ್ವಿಯಾಯಿತು.
ಇದನ್ನೂ ಓದಿ:ಹಾವು ಕಚ್ಚಿ ಮೃತಪಟ್ಟ ಮಹಿಳೆಯ ಸಾವಿನ ಸುತ್ತ ಅನುಮಾನದ ಹುತ್ತ: ಚಿನ್ನಾಭರಣವೂ ನಾಪತ್ತೆ!
ಇನ್ನು ಚಿನ್ನಾಭರಣವನ್ನು ಅವರ ಪಾಲಕರಿಗೆ ಕೊಡಬೇಕಾದ್ದಿಲ್ಲ. ಮಗು ನನ್ನ ಜತೆಗೇ ಇರುತ್ತದೆ ಎಂಬಿತ್ಯಾದಿ ಆಲೋಚನೆ ನನ್ನದಾಗಿತ್ತು. ಅಲ್ಲದೆ, ಮಗುವಿನ ಪಾಲನೆಗೆ ಬೇಕಾಗಿ ಇನ್ನಷ್ಟು ಹಣವನ್ನು ಆ ಕುಟುಂಬದವರಿಗೆ ಕೇಳಿ ಪಡೆಯಬಹುದೆಂಬ ಆಲೋಚನೆಯೂ ನನ್ನಲ್ಲಿತ್ತು ಎಂದು ಸೂರಜ್​ ತಪ್ಪೊಪ್ಪಿಗೆ ಹೇಳಿಕೆಯಲ್ಲಿ ತಿಳಿಸಿರುವುದಾಗಿ ಪೊಲೀಸರು ಹೇಳಿದ್ದಾರೆ. (ಏಜೆನ್ಸೀಸ್)
ಒಂದು ಹಾವು ಕಚ್ಚಿದ್ರೂ ಬಚಾವ್​, ಆದ್ರೆ ಮತ್ತೊಂದು ಬೆಡ್​ರೂಮ್​ಗೇ ನುಗ್ಗಿತ್ತು..

ಬೆಂಗಳೂರು: ಬೆಳಗ್ಗಿನ ಉಪಹಾರ, ಮಧ್ಯಾಹ್ನದ ಊಟ, ರಾತ್ರಿ ಊಟ ಯಾವುದೇ ಸಮಯದಲ್ಲಿ ನೀವು ಸೇವಿಸುವ ಯಾವುದೇ…
ಮಕ್ಕಳು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಕಾಳಜಿ ವಹಿಸಬೇಕು. ಮಕ್ಕಳ ಉತ್ತಮ ಆರೋಗ್ಯಕ್ಕಾಗಿ ಹಣ್ಣುಗಳನ್ನು ಹಾಲಿನಲ್ಲಿ ಬೆರೆಸಿ…
ಬೆಂಗಳೂರು: ಕೆಲವರು ತೂಕ ಇಳಿಸಿಕೊಳ್ಳಲು ಪ್ರಯತ್ನಿಸುತ್ತಾರೆ. ಆದರೆ, ಕೆಲವರು ಏನನ್ನೂ ಮಾಡದೆ ತೂಕವನ್ನು ಕಳೆದುಕೊಳ್ಳುತ್ತಾರೆ. ಇದಕ್ಕೆ…
Sign in to your account
Please enter an answer in digits:eighteen − twelve =
Remember me
